b"\n_START_ARTICLE_\nKengtung\n_START_SECTION_\nHist\xc3\xb2ria\n_START_PARAGRAPH_\nFou regit per pr\xc3\xadnceps (Saofa) que van preferir ser tributaris del rei de Birm\xc3\xa0nia que del d'Ayutthaya. El 1802 fou sotm\xc3\xa8s pel regne de Chiang Mai per\xc3\xb2 per pocs anys, ja que els birmans els van expulsar i van retornar el poder a l'antiga dinastia, que el 1814 va incorporar l'estat de Mongyawng._NEWLINE_El 1886 fou el centre de la Confederaci\xc3\xb3 d'estats shan al front de la qual es va posar el pr\xc3\xadncep birm\xc3\xa0 Limbin. Sao Weng, cap militar de la confederaci\xc3\xb3 i pr\xc3\xadncep de Lawksawk va sortir de Kengtung i va recobrar el seu principat i va ocupar quatre estats oposats a la confederaci\xc3\xb3, assetjant la capital de Yawnghwe. Derrotat pels brit\xc3\xa0nics (gener-febrer de 1887) va tornar a Kentung per\xc3\xb2 ocupat aquest pels brit\xc3\xa0nics es va retirar a la Xina, sense sotmetre's, i els brit\xc3\xa0nics van controlar Kengtung, on es va produir resist\xc3\xa8ncia fins al 1890._NEWLINE_Els pr\xc3\xadnceps, sota protectorat brit\xc3\xa0nic, va governar fins al 1943 en qu\xc3\xa8 l'estat fou cedit a Tail\xc3\xa0ndia. El pr\xc3\xadncep fou restaurat pels brit\xc3\xa0nics el 1945. El darrer saofa que va exercir el poder va abdicar, com els altres pr\xc3\xadnceps, el 1959, i despr\xc3\xa9s fou una de la Rep\xc3\xbabliques de la uni\xc3\xb3 d'Estats Shan que constitu\xc3\xafren l'Estat Shan, amb vocaci\xc3\xb3 d'independ\xc3\xa8ncia, per\xc3\xb2 part de Myanmar."